Sifilis nosa
<s>Sifilis nosa () je zarazno oboljenje iz grupe polno prenosivih bolesti, koje može da nastane u ranoj kongenitalnoj, kasnoj kongenitalnoj i stečenoj formi sifilisa.</s>

<s>Uzrok nastanka 
Uzročnik bolesti je bakterija Treponema palidum ().</s><s>Bolest najčešće nastaje kod dece majki obolelih od sifilisa.</s><s>Rizik od infekcije fetusa majke obolele od sifilisa, je u ranoj fazi bolesti oko 75-95%, i smanjuje se na oko 35% ako je bolest prisutna u telu majke više od 2 godine.</s>

<s>Klinička slika 
Rani kongenitalni oblik se karakteriše purulentnom, odnosno gnojavom sekrecijom, fisurama (pukotinama) i krastama.</s><s>Kasni oblik uslovaljava deformitet piramide nosa, a postoje i ostali karakteristični znaci sifilisa.</s><s>Primarni i sekundarni oblik su retki u nosu.</s><s>Primarni se viđa samo kod dece u područjima endemskog sifilisa .</s><s>U tercijarnom stadijumu nastaju „gumozne“ promene na periostalnom delu nosne piramide, sa kasnijom perforacijom (rascepom) i deformacijom koštanog dela piramide (sedlast nos).</s><s>Pored toga, simptomi su i zapušenost nosa i mukozna sekrecija.</s><s>Mogu da se jave i uvećanja submaksilarne (podvilične) ili preaurikularne žlezde.</s><s>Ukoliko se dijagnoza ne postavi na vreme i ne otpočne sa odgovarajućim lečenjem, može da dođe do stenoze vestibuluma nosa, atrofičnog rinitisa, perforacije septuma (rascepa nosne pregrade) i do deformacija spoljnih delova nosa.</s>

<s>Dijagnoza 
Postavlja se na osnovu anamneze, kliničke slike, specifičnih serološki analiza i biopsijom.</s>

<s>Lečenje 
Lečenje se sprovodi, antibioticima, prvenstveno penicilinom (ukoliko bolesnik nije alergičan na ovaj lek).</s><s>Trajni deformiteti nosa hirurški se rekonstruišu (rinoseptoplasika).</s>

<s>Zanimljivost 
Vladimir Majakovski je u pesmi „Svakako“ opisao i sifilis nosa.</s><s>Naime, pesma počinje stihovima: „Ulica se provalila kao nos sifilitika...“</s>

<s>Reference</s>

<s>Infektivne bolesti</s>

